আচকাই ইউপিআই বিভ্রাট, সমস্যায় হাজার হাজার ব্যবহারকারী

নয়াদিল্লি: আচমকা ইউপিআই (UPI) বিভ্রাট। লেনদেনের সমস্যায় পড়লেন হাজার হাজার ব্যবহারকারী। ডাউনডিটেক্টর ( Downdetector) জানাচ্ছে, ভারতের ইউনিফাইড পেমেন্টস ইন্টারফেস অর্থাৎ ইউপিআইয়ে বিভ্রাট দেখা দিয়েছে। ফলে এই সমস্যা দেখা দেখা দিয়েছে। অনলাইন এই লেনদেন (Oline transaction) ব্যবস্থার মাধ্যমেই এখন বেশিরভাগ মানুষ লেনদেন করে থাকে। বিক্রেতা থেকে ক্রেতা সবাই এই মাধ্যমেই বেশি অভ্যস্থ।

আরও পড়ুন: ‘যক্ষ্মা মুক্ত ভারত’ গড়তে জনগণের জোরদার লড়াইকে কুর্নিশ প্রধানমন্ত্রীর

এই ব্যবস্থায় নগদ টাকা লেনদেনের ঝামেলা পোহাতে হয় না। বুধবার সন্ধের পরে এই সমস্যা ব্যাপক আকার ধারণ করেছে। তথ্য অনুযায়ী, বুধবার সন্ধে সাতটার পরে অন্তত ২৩ হাজার অভিযোগ জমা পড়েছে এই প্রসঙ্গে।

ইতিমধ্যেই বহু ব্যবহারকারী সোশ্যাল মিডিয়ায় বহু নেটিজেন লিখেছেন তাঁদের গুগলপে এবং ফোনপে-সহ ডিজিটাল পেমেন্ট প্ল্যাটফর্মগুলি কাজ করছে না। ফলে সমস্যায় পড়েছেন তারা।

বুধবার রাত ৭ টা ৪৭ মিনিট নাগাদ ইউপিআই নিয়ে ৩,২২২টি অভিযোগ জমা পড়েছে। ডিজিটাল পেমেন্ট প্ল্যাটফর্ম ব্যবহার এখন অনেকের অভ্যাস। এই পরিস্থিতিতে আচমকা সেগুলি কাজ না করায়, সমস্যায় পড়েছেন বহু মানুষ।